[bookmark: _GoBack]Balatonfüred Város Önkormányzata
Képviselő-testületének
6/2019. (III.01.) önkormányzati rendelete
az önkormányzat 2019. évi költségvetéséről


Balatonfüred Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, továbbá a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján a következőket rendeli el:

A rendelet hatálya

1.§ A rendelet hatálya a Képviselő-testületre, annak bizottságaira és annak tagjaira, a Balatonfüred Város Önkormányzatára, és az Önkormányzat költségvetési szerveire terjed ki.

2.§ Az önkormányzat címrendjében a költségvetési szervek egy-egy címet alkotnak a 3. melléklet szerint.

Az Önkormányzat költségvetésének szerkezete

3. § (1)[footnoteRef:1] Balatonfüred Város Önkormányzat (a továbbiakban: Önkormányzat) - az Önkormányzat és a költségvetési szervei - bevételeit, egyezően a kiadási főösszeggel, a Képviselő-testület 12.357.403.478 forintban (továbbiakban: Ft) állapítja meg az alábbi részletezettségben: [1:  Módosította a 20/2019.(VII.01.) önkormányzati rendelet 1.§ (1) bekezdése. Hatályba lép 2019. július 2., rendelkezései a 2019. évről szóló zárszámadási rendelet elfogadásáig hatályosak.] 


	Költségvetési bevételek előirányzata:			  6.561.919.938 Ft,
	Finanszírozási bevételek előirányzata:   			  5.795.483.540 Ft,
		Ebből: belső hiány:					  4.146.748.639 Ft,
			Külső hiány:					  1.648.734.901 Ft,
	Költségvetési kiadások előirányzata:				12.233.566.205 Ft,
	Finanszírozási kiadások előirányzata:			     123.837.273 Ft.

(2)	Az (1) bekezdés szerinti bevételi főösszegen belül a bevételeket kiemelt előirányzatonkénti részletezettségben az 1. melléklet tartalmazza.

(3)	A bevételek részletezését a 2. melléklet, intézmények szerinti megbontását a 2/a. melléklet tartalmazza. A helyi önkormányzat általános működésének és ágazati feladatainak támogatását jogcímenként és intézményenként a 2/b és 2/c. melléklet tartalmazza.

(4)[footnoteRef:2] Az (1) bekezdés szerinti kiadási főösszegen belül a kiadásokat előirányzat-csoportonkénti és kiemelt előirányzatonkénti részletezettségben a következő összegekkel állapítja meg: [2:  Módosította a 20/2019.(VII.01.) önkormányzati rendelet 1.§ (2) bekezdése. Hatályba lép 2019. július 2., rendelkezései a 2019. évről szóló zárszámadási rendelet elfogadásáig hatályosak.
] 


I. Működési kiadások
	1. Személyi juttatások					      688.646.008 Ft,
	2 Munkaadót terhelő járulékok és szoc. hozzájárulási adó	      138.528.244 Ft,
	3. Dologi kiadások						   1.265.870.537 Ft,
	4. Ellátottak pénzbeni juttatásai				        29.696.000 Ft,
		5. Egyéb működési kiadások					
		5.1. Elvonások, befizetések					          5.379.930 Ft,
	5.2. Egyéb működési célú támogatások áh-n belülre	      518.449.041 Ft,
	5.3. Egyéb működési célú támogatások áh-n kívülre	      803.467.543 Ft,
		5.4. Működési célú visszatérítendő támogatások, kölcsönök nyújtása 
		áh-n kívülre						          1.000.000 Ft,
	6. Egyéb pénzforgalom nélküli kiadások (tartalékok)	        18.272.637 Ft,

II. Felhalmozási kiadások
	1. Beruházások						    8.263.280.204 Ft,
	2. Felújítások							         91.407.357 Ft,
	3. Egyéb felhalmozási kiadások					
	3.1. Egyéb felhalmozási célú támogatások áh-n belülre	        29.900.000 Ft,
	3.2. Egyéb felhalmozási célú támogatások áh-n kívülre	      182.209.294 Ft,
	3.3. Felhalmozási célú visszatérítendő támogatások, kölcsönök nyújtása 
		áh-n kívülre						      163.691.061 Ft,
	4. Egyéb pénzforgalom nélküli kiadások (tartalékok)	        33.768.349 Ft,
III. Finanszírozási kiadások
	1.1. Hitel-, kölcsön törlesztés áh-n kívülre			        74.242.424 Ft,
	1.2. Belföldi értékpapírok kiadásai						0 Ft,
	1.3. Államháztartáson belüli megelőlegezés visszafizetése	        49.594.849 Ft.

4.§ (1) A 3.§ (1) bekezdésében megállapított bevételt az Önkormányzat a (2)-(8) bekezdésekben meghatározott kiadásokra tervezi fordítani.

(2)[footnoteRef:3] A költségvetési szervek bevételi és kiadási főösszeg részletezését intézményenkénti bontásban kiemelt előirányzatok szerinti részletezésben a 2/a és 4. melléklet tartalmazza 365.308.513 Ft összeggel. [3:  Módosította a 20/2019.(VII.01.) önkormányzati rendelet 2.§ (1) bekezdése. Hatályba lép 2019. július 2., rendelkezései a 2019. évről szóló zárszámadási rendelet elfogadásáig hatályosak.] 


(3)[footnoteRef:4] A Balatonfüredi Közös Önkormányzati Hivatal (a továbbiakban: Hivatal) kiadási főösszegét kiemelt előirányzatonkénti részletezésben 495.005.403 Ft főösszegben az 5. melléklet tartalmazza. A Hivatal bevételi főösszegét kiemelt előirányzatonkénti részletezésben 495.005.403 Ft főösszegben a 2/a melléklet tartalmazza. [4:  Módosította a 20/2019.(VII.01.) önkormányzati rendelet 2.§ (2) bekezdése. Hatályba lép 2019. július 2., rendelkezései a 2019. évről szóló zárszámadási rendelet elfogadásáig hatályosak.] 


(4)[footnoteRef:5] Az Önkormányzat működési kiadásait kiemelt előirányzatonként 2.616.010.015 Ft főösszegben az 5. melléklet tartalmazza. Ebből: [5:  Módosította a 20/2019.(VII.01.) önkormányzati rendelet 2.§ (3) bekezdése. Hatályba lép 2019. július 2., rendelkezései a 2019. évről szóló zárszámadási rendelet elfogadásáig hatályosak.
] 

a)  Az Önkormányzat személyi juttatások előirányzata összességében 171.422.112 Ft összegben, az 5. melléklet tartalmazza.
b) Az Önkormányzat munkaadót terhelő juttatások előirányzata összességében 31.068.782 Ft összegben, az 5. melléklet tartalmazza.
c)  Az Önkormányzat dologi kiadások előirányzata összességében 1.059.447.987 Ft főösszegben, feladatok szerinti részletezésben az 5. melléklet tartalmazza.
d)  Az Önkormányzat által nyújtott ellátottak pénzbeli juttatásainak kiadási előirányzata 28.100.000 Ft, részletezését az 5. melléklet tartalmazza.
e)  Az Önkormányzat egyéb működési célú kiadásainak előirányzata összességében 1.325.971.134 Ft, részletezését az 5. melléklet tartalmazza, amelyből az egyéb működési célú támogatások államháztartáson belülre és államháztartáson kívülre kiadások részletezését az 5/b melléklet tartalmazza.

(5)[footnoteRef:6] Beruházási feladatokra az Önkormányzat 8.263.280.204 Ft-ot fordít, az önkormányzati beruházási kiadásokat feladatonként a 7. melléklet tartalmazza 8.237.993.576 Ft összegben, az intézményi saját hatáskörű fejlesztési feladatokat 25.086.628 Ft összegben a 4/a. melléklet tartalmazza. [6:  Módosította a 20/2019.(VII.01.) önkormányzati rendelet 2.§ (4) bekezdése. Hatályba lép 2019. július 2., rendelkezései a 2019. évről szóló zárszámadási rendelet elfogadásáig hatályosak.] 


Egyéb felhalmozási kiadásokra az Önkormányzat 375.800.355 Ft-ot fordít, a kiadásokat feladatonként szintén a 7. melléklet tartalmazza.

(6) Finanszírozási kiadásokra az Önkormányzat 123.837.273 Ft-ot fordít, amelyből a hiteltörlesztés 74.242.424 Ft, a 7. melléklet szerinti részletezésben.

(7)[footnoteRef:7] Az Önkormányzat az önkormányzati vagyon felújítására célonkénti részletezésben 91.407.357 Ft-ot fordít, amelyet a 6. melléklet tartalmaz.” [7:  Módosította a 20/2019.(VII.01.) önkormányzati rendelet 2.§ (5) bekezdése. Hatályba lép 2019. július 2., rendelkezései a 2019. évről szóló zárszámadási rendelet elfogadásáig hatályosak.] 


(8)[footnoteRef:8] A tartalékot a Képviselő-testület 52.040.986 Ft-ban határozza meg, az általános tartalék összege 8.063.378 Ft, a céltartalék összege 43.977.608 Ft, amelynek részletezését az 1. melléklet tartalmazza. [8:  Módosította a 20/2019.(VII.01.) önkormányzati rendelet 2.§ (6) bekezdése. Hatályba lép 2019. július 2., rendelkezései a 2019. évről szóló zárszámadási rendelet elfogadásáig hatályosak.
] 


(9) Az Önkormányzat költségvetési mérlegét közgazdasági tagolásban –működési és felhalmozási kiadások és bevételek bontásban - a 8. melléklet tartalmazza.

(10) Az Önkormányzat költségvetési bevételeit és kiadásait kötelező feladatok, önként vállalt feladatok és államigazgatási feladatok szerinti bontásban a 9. melléklet tartalmazza.

(11) Az Önkormányzat többéves kihatással járó döntésekből származó kötelezettségeit célok szerint évenkénti bontásban és összesítve a 10. melléklet szerint fogadja el.

(12) Az Önkormányzat által felvett hitelállomány alakulását lejárat és eszközök szerinti bontásban a 11. melléklet tartalmazza.

(13) Az Önkormányzat által nyújtott közvetett támogatásokat 12. melléklet tartalmazza.

(14) Az Európai Uniós támogatással megvalósuló programok bevételeit és kiadásait a 13. melléklet tartalmazza.

(15) Az Önkormányzat adósságot keletkeztető ügyleteiből és kezességvállalásaiból fennálló kötelezettségit a lejárat végéig a 14. melléklet tartalmazza.

(16)[footnoteRef:9] Az Önkormányzat összesített létszámkerete 156,5 fő, amelyből a közfoglalkoztatottak éves létszám-előirányzata 20 fő. A költségvetési szervek személyi juttatásból foglalkoztatható 2019. évre megállapított létszám-keretét és a közfoglalkoztatottak létszámát intézményenkénti bontásban a 2/a., összesítve a 2. melléklet tartalmazza.” [9:  Módosította a 20/2019.(VII.01.) önkormányzati rendelet 2.§ (7) bekezdése. Hatályba lép 2019. július 2., rendelkezései a 2019. évről szóló zárszámadási rendelet elfogadásáig hatályosak.
] 


(17) Az év várható bevételi és kiadási előirányzatainak teljesítéséről előirányzat-felhasználási ütemtervet a 17. melléklet tartalmazza.

(18) A külföldi kiküldetéseknél alkalmazandó napidíj mértéke 15 eurónak megfelelő valuta.


A 2019. évi költségvetés végrehajtási szabályai


5.§ (1)	Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2)	A gazdálkodás során az önkormányzati törvény előírásai alapján elsősorban a kötelező alapellátás feladatait biztosítja, további terhelhetősége figyelembevétele mellett finanszírozza szabadon vállalt nem kötelező feladatait.

(3)	Az intézmények az Önkormányzattól intézmény-finanszírozás keretében kapott támogatást csak az alaptevékenységükre és az ezzel összefüggő kiadásaikra használhatják fel.

(4)	A költségvetési szervek költségvetésének végrehajtásáért, a gazdálkodás jogszerűségéért, a bevételek növeléséért és beszedéséért, a hatékonyság, gazdaságosság, eredményesség érvényesüléséért az intézmény tevékenységi körébe tartozó feladatok ellátásának sérelme nélkül a költségvetési szerv vezetője a felelős. Valamennyi intézmény vezetőjének alapvető feladata a kiemelt előirányzatok betartása és betartatása.

(5)	Az intézmények finanszírozása, a kötelezettségek teljesítése során elsőként a rendszeres személyi juttatás és járulékai, majd a dologi kiadásokból a közüzemi díjak és élelmezési kiadások, és az intézmény alaptevékenysége szerinti működésre kell forrást biztosítani.

(6)	Az Önkormányzat felhalmozási tevékenységén belül:
1. Elsődlegesen a fennálló hosszú távú kötelezettségek 2019. évi ütemezését, törlesztő részleteinek visszafizetését, az előző évről áthúzódó beruházások, valamint a támogatásból megvalósuló beruházások pénzügyi fedezetét szükséges biztosítani.
1. A 7. mellékletben szereplő javasolt fejlesztési kiadási előirányzatok teljesítését a bevételek teljesülésének megfelelően kell ütemezni.
1. A fejlesztési feladatok esetében indokolt a pályázati lehetőségekkel élni, a tervezett feladatokhoz rendelt előirányzatokat önrésznek is lehet tekinteni.

(7)	A Magyarország helyi önkormányzatairól szóló 2011. évi CLXXXIX. törvényben a polgármester hatáskörébe utalt forrásfelhasználásról szóló döntés értékhatára az Önkormányzat költségvetésében jóváhagyott kiadási előirányzatok teljes összege, az általános tartalék kivételével. Az Önkormányzat vonatkozásában kiemelt előirányzatok terhére kötelezettséget vállalni, utalványozni a Polgármester jogosult, valamint az általa írásban meghatalmazott hivatali dolgozó – jegyző, aljegyző, osztályvezetők - jogosult.

(8)	A költségvetési szerveknek a rendelet 2/a, 3, 4. mellékletekben meghatározott kiemelt előirányzatok alapján, azzal egyezően kell elkészíteniük az elemi költségvetésüket.

6. § (1) A Képviselő-testület az Önkormányzat vonatkozásában az 5. mellékletben jóváhagyott működési kiadási előirányzatokon belül a kiemelt előirányzatok között és a kiemelt előirányzatokon belül a feladatok közötti átcsoportosítás jogát a Polgármesterre ruházza át. A Képviselő-testület az 5/b mellékletben jóváhagyott támogatások előirányzatai –alapítványi támogatások kivételével - között az átcsoportosítás jogát 1.000.000 Ft egyedi értékhatár erejéig a Polgármesterre ruházza át. Az átcsoportosításokat a legközelebbi költségvetési rendelet módosítása során a rendeletben át kell vezetni. 

(2 )	A Képviselő-testület a 7. mellékletben jóváhagyott felhalmozási kiadási előirányzatokon belül a kiemelt előirányzatok között az átcsoportosítás jogát a Polgármesterre ruházza át. A Képviselő-testület a felhalmozási kiadások között jóváhagyott beruházás előkészítő kiadások előirányzatról az átcsoportosítás jogát, továbbá a felhalmozási kiadási előirányzatokon belül a célok között 10.000.000 Ft egyedi értékhatárig az átcsoportosítás jogát, a Polgármesterre ruházza át. A felhalmozási kiadások előirányzatai közötti átcsoportosításokat a legközelebbi költségvetési rendelet módosítása során a rendeletben át kell vezetni.

(3) A Képviselő-testület a 6. mellékletben meghatározott felújítási feladatok között, valamint a tartalék keret terhére történő átcsoportosítás jogát a Polgármesterre ruházza át. Az átcsoportosításokat a legközelebbi költségvetési rendelet módosítása során a rendeletben át kell vezetni.

(4) A Képviselő-testület a 7. mellékletben jóváhagyott beruházási, és a 6. mellékletben jóváhagyott felújítási előirányzatokról a fejlesztési feladattal összefüggő dologi kiadásokra történő előirányzat átcsoportosítás jogát, valamint a dologi kiadások előirányzatáról a beruházásnak, felújításnak minősülő kifizetésekhez a beruházási, felújítási előirányzatokra történő átcsoportosítás jogát a Polgármesterre átruházza. Az átcsoportosításokat a legközelebbi költségvetési rendelet módosítás során a rendeletben át kell vezetni.

7.§ (1)	A költségvetési szerv havonta heti bontásban likviditási tervet készít, amely az ismert és várható bevételeken és kötelezettségeken alapul. A tárgy havi likviditási tervet a megelőző hó utolsó munkanapjáig a Városi Kincstár rendelkezésére bocsátja. A költségvetési szervek pénzellátása a likviditási terv alapján az intézményi számlákon, vagy a házi pénztáron keresztül történik a 2/a mellékletben jóváhagyott irányító szervi támogatás terhére, annak összegéig. 

1. Az önkormányzati feladatok pénzellátására vonatkozóan a szakosztályoknak kell havonta heti bontásban likviditási tervet készíteni, amely az ismert és várható bevételeken és kötelezettségeken alapul. A fejlesztési, felújítási feladatok pénzellátására a Városfejlesztési Osztálynak kell a pénzügyi ütemezési tervet elkészítenie, amely a várható kötelezettségeken alapul. A szakosztályoknak a tárgy havi likviditási tervet a megelőző hó utolsó munkanapjáig kell a Városi Kincstár rendelkezésére bocsátani.

8.§ (1)	A költségvetési szervek a kiemelt kiadási és bevételi előirányzataikat saját hatáskörben nem módosíthatják az (5) bekezdésben foglaltak kivételével. A többletbevételhez kapcsolódó előirányzatok módosításának kérelmét a bevételek és kiadások megjelölésével együtt kötelesek írásban kellő alátámasztással és indokkal a Városi Kincstárnak bejelenteni, amelyet a legközelebbi költségvetési rendelet módosítása során a rendeletben át kell vezetni. A bejelentés az intézményvezető feladata. A többletbevétel a Képviselő-testület jóváhagyását követően használható fel, az (5) bekezdésben foglaltak kivételével.

1. A költségvetési szervek az eredeti intézményi saját költségvetési bevételek tervezettet meghaladó teljesülése esetén a többletbevétel –intézményi térítési díjak, alkalmazottak térítése, az ÁFA visszatérülések, valamint a tárgyi eszköz értékesítés kivételével - 50 %-ával növelheti a saját bevételi és kiadási előirányzatát az intézmény, a másik 50 %-kal csökkentenie kell az önkormányzati támogatás előirányzatát. Az intézményi térítési díjak, alkalmazottak térítése, kamatbevétel, valamint az ÁFA visszatérüléseknél jelentkező többletbevétel 100 %-ban csökkenti az önkormányzati támogatás összegét. A feleslegessé vált tárgyi eszköz értékesítéséből származó bevétel az önkormányzat vagyonáról szóló 17/2012. (III.05.) önkormányzati rendelet előírásai szerint használható fel.

1. Az idegenforgalmi és közművelődési feladat vonatkozásában a költségvetési bevételek tervezettet meghaladó teljesülése esetén, a többletbevétel 70 %-ával növelhető az adott feladat kiadási előirányzata.

1. A költségvetési szerveknél a tervezett saját bevételek elmaradása nem vonja automatikusan maga után az intézményfinanszírozás növekedését. Amennyiben a költségvetési szerv ténylegesen teljesített bevételei elmaradnak a jóváhagyott előirányzattól, a kiadási előirányzatokat is csökkenteni kell az elmaradás mértékével. A költségvetési szerv vezetője erről a kiadási előirányzat csökkentésére tett javaslatával együtt a bevétel végleges elmaradásáról történő tudomásszerzést követően azonnal köteles a Városi Kincstár vezetőjét tájékoztatni, aki azt a soron következő költségvetési rendeletmódosítási javaslatba beépíti.

(5)	A (2) bekezdéstől eltérően az intézmény a pályázaton nyert, valamint a meghatározott feladatra átvett pénzeszközök felhasználására és az intézményi előirányzat módosítására a költségvetési szerv vezetője 100 %-ban jogosult. A működési és fejlesztési célú támogatások államháztartáson belülről és kívülről rovatokon tervezett bevételi előirányzatok a költségvetési évben meghatározott céllal rendelkezésre bocsátott költségvetési bevételekkel abban az esetben is megnövelhetők, ha a bevételi előirányzatok még nem teljesültek túl, azonban az adott cél a költségvetési év bevételi előirányzatainak tervezésekor nem volt figyelembe vehető.

2. Az intézmények évközi pótelőirányzatra vonatkozó kérelmet csak rendkívül indokolt esetben, előre nem látható kiadás felmerülése miatt nyújthatnak be, akkor ha a kiemelt előirányzatok közötti átcsoportosítással, vagy maradványa terhére nem biztosítható a fedezet.

2. Valamennyi előirányzat módosítás kezdeményezése esetén a Városi Kincstár köteles megvizsgálni a többletbevétel elérésével kapcsolatos kiadási előirányzatok növelési szándékának jogosságát.

2. Az (1), (2), (3) és (5) bekezdés szerinti előirányzat módosítás költségvetési támogatási igénnyel sem az idei, sem a következő években nem járhat, az intézmény ezt az előirányzat növekedést tartós bér növelésére nem fordíthatja.

2. Az intézményvezető által kezdeményezett költségvetés módosításokat a legközelebbi költségvetési rendelet módosítása során a rendeletben át kell vezetni. Az intézmények a saját hatáskörben végrehajtott –(5) bekezdés szerinti - előirányzat módosításokat kötelesek a felügyeleti szervnek 30 napon belül bejelenteni, amelyet a következő költségvetési rendeletmódosítási javaslatba be kell építeni.

2. Ha az önkormányzat év közben a költségvetési rendelet készítésekor nem ismert többletbevételhez jut, vagy a bevételei a tervezettől elmaradnak, e tényről a Polgármester a Képviselő-testületet tájékoztatja.
A Képviselő-testület szükség szerint, de legalább negyedévente - az első negyedév kivételével - június, szeptember, december hónapokban továbbá legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

2. Ha év közben az Országgyűlés - helyi önkormányzatot érintő módon- a központi költségvetésről szóló törvény a helyi önkormányzatok központi támogatásait, valamint a részükre juttatandó egyéb költségvetési támogatások előirányzatait zárolja, azokat csökkenti, törli, az intézkedés kihirdetését követően haladéktalanul a Képviselő-testület elé kell terjeszteni a költségvetés rendelet módosítását.

2. Az előirányzat az önkormányzat és a költségvetési szervei költségvetésébe beépül, ha központi támogatást, meghatározott célra az Országgyűléstől, a Kormánytól, valamely költségvetési fejezettől kap, vagy többlettámogatásban részesül, ennek realizált összegével előirányzat módosítást hajthat végre. Erről a Polgármester a Képviselő-testületet tájékoztatja a következő költségvetés módosítás keretében.

9.§ (1)	A költségvetési szervek kötelesek kiemelt kiadási előirányzataikon belül gazdálkodni, amelyért a költségvetési szerv vezetője a felelős. A kiemelt előirányzatok terhére, annak összegéig kötelezettséget a kötelezettségvállalás rendje szerint jogosult vállalhat. A pénzügyi ellenjegyzés nélküli kötelezettségvállalás esetében az intézmény vezetőjét fegyelmi felelősség terheli.

(2)	A 2/a, 3, 4, és 5. mellékletben jóváhagyott kiemelt előirányzatoktól a költségvetési szerv Képviselő-testületi hatáskörbe tartozó előirányzat módosítással térhet el a 8. § (5) bekezdésben foglaltak kivételével.

(3)	A jóváhagyott kiemelt előirányzatokon belül a rovatok közötti átcsoportosításra – kötött előirányzatok kivételével – a költségvetési szerv vezetője saját hatáskörben jogosult. Kötött előirányzatok az élelmezési kiadások, a gázenergia-szolgáltatás díjai, a villamosenergia-szolgáltatás díjai, a távhő- és melegvíz-szolgáltatás díjai, a víz- és csatornaszolgáltatási díjak, közös költség.

(4)	A költségvetési szervek bevételi forrásaik növelése érdekében saját hatáskörben pályázatokat adhatnak be. Pályázat benyújtására csak a saját forrás biztosítása esetén kerülhet sor. A pályázatok beadása előtt a források meglétét a Városi Kincstár vezetőjével igazoltatni kell.

1. Az Önkormányzat az átmenetileg szabad pénzeszközei terhére költségvetési szervei által pályázat útján elnyert utófinanszírozású bevételeket megelőlegezi.

1. A költségvetési szervek vezetői felelősek a feladatmutatókhoz kötött állami hozzájárulások igénylését megalapozó mutatószámok valóságtartalmáért, az elszámolásokhoz szükséges dokumentumok helyességéért, valamint kötelesek az állami támogatás alapját képező nyilvántartásokat naprakészen vezetni.

10.§ (1)	A költségvetési szerv vezetője önálló létszám- és bérgazdálkodási jogkörében eljárva a költségvetési szerv részére engedélyezett létszámkeretet a tényleges foglalkoztatás során nem lépheti túl, kivéve a 10.§ (13) bekezdésében foglaltakat.

1. A költségvetési szervek vezetői az intézmény személyi juttatásainak és munkaadót terhelő járulékainak terhére megbízási szerződést köthetnek az előirányzatok túllépése nélkül.

1. Az intézményeknél minden, a közalkalmazottak jogállásáról szóló törvényben meghatározott jogviszony, a Munka Törvénykönyve hatálya alatt munkaszerződéssel foglalkoztatottak munkajogi jogviszonyának, továbbá a tartós megbízással foglalkoztatottak megbízásának megszűnéséről, vagy megszüntetéséről a megszűnés érvénybe lépésével egyidejűleg az intézmény vezetőjének írásban tájékoztatnia kell a Hivatal illetékes szakosztályát és a Városi Kincstárt.

1. A megüresedett álláshelyet az intézményvezető nem töltheti be, a lejárt határozott idejű szerződések nem hosszabbíthatók meg. Az illetékes osztály és a Városi Kincstár megvizsgálja a létszámcsökkentés lehetőségét, ha a létszámcsökkentés megoldható, akkor a létszám és a hozzá tartozó teljes bér elvonásra kerül.

1. Amennyiben létszámcsökkentésre nincs lehetőség a megüresedett álláshely a Polgármester előzetes írásbeli engedélye alapján betölthető, a Városi Kincstár ellenjegyzése mellett a bér új létszám felvételére felhasználható.

1. Feladatelmaradás esetén a polgármester a személyi juttatások és az ehhez kapcsolódó munkaadót terhelő járulékok előirányzatát zárolja. A zárolt előirányzat felhasználásáról a Képviselő-testület dönt.

1. A személyi juttatások előirányzatából származó megtakarítás, feladat elmaradásra eső megtakarítás kivételével- az adott évben október 31. napját követően, továbbá a költségvetési maradvány jóváhagyását követően felhasználható, figyelemmel a 8. § (6) bekezdésére.

1. A költségvetési szervnél szakmai program indításához, fejlesztéséhez az önkormányzat Képviselő-testületének előzetes engedélye szükséges.

1. A Képviselő-testület a költségvetési szerveknél foglalkoztatottak részére- a Hivatal kivételével - a cafetéria keretet bruttó 125.000 Ft-ban határozza meg.

1. A Képviselő-testület a költségvetési szervek vonatkozásában a rendszeres személyi juttatások eredeti előirányzata legfeljebb 10 %-ának megfelelő mértékéig engedélyezi jutalom és céljuttatás kifizetését, a Városi Kincstár ellenjegyzésével.

1. A Hivatal vonatkozásában jutalmazásra felhasználható a támogatott projektekhez kapcsolódó belső projektmenedzseri kiadások és a személyi juttatások előirányzatából származó megtakarítás a Polgármesterrel egyeztetve, figyelemmel a 10. § (7) bekezdésben foglaltakra.

1. A Hivatal költségvetésében a juttatások és támogatások céljára a fedezet a személyi juttatások előirányzatán belül biztosított, amely más célra nem használható fel és nem csoportosítható át.

1. Támogatott projektek vonatkozásában - a támogatási szerződéssel összhangban –határozott időre a projekt befejezéséig a támogatásból biztosított személyi juttatások és munkaadót terhelő járulékok előirányzata terhére megbízási szerződés, illetve munkaszerződés köthető az engedélyezett létszámkereten felül. Továbbá a Hivatal vonatkozásában az időszakosan felmerülő feladatok vonatkozásában többletlétszámok a Hivatal engedélyezett létszámán felül határozott időre biztosíthatóak a költségvetésben a személyi juttatások és munkaadót terhelő járulékok előirányzata terhére, annak túllépése nélkül.

11.§ (1) A Képviselő-testület a tartalékkal való rendelkezés jogát az általános tartalék vonatkozásában nem ruházza át.
	 
(2)	A költségvetési rendelet 4.§.(7) bekezdésében jóváhagyott céltartalékban 5.000.000 Ft keretet biztosít cél nélkül, amellyel való rendelkezés jogát a Képviselő-testület a polgármesterre ruházza át.
A hatáskör gyakorlásáról a polgármester a Képviselő-testületet a soron következő költségvetés módosítás keretében tájékoztatja.

(3)[footnoteRef:10] A költségvetési rendelet 4.§ (8) bekezdésében jóváhagyott céltartalék feladatonkénti részletezése a következő:  [10:  Módosította a 20/2019.(VII.01.) önkormányzati rendelet 3.§-a. Hatályba lép 2019. július 2., rendelkezései a 2019. évről szóló zárszámadási rendelet elfogadásáig hatályosak.

] 

a) MÁK forgótők keretet						     660.000 Ft
b) Helyi védelem alatt álló épületek felújítása				  3.000.000 Ft
c) Parkolóhely megváltás bev.					     		    0 Ft
d) Környezetvédelmi Alap							    0 Ft
e) Polgármester saját hatáskörű keret				  	  5.000.000 Ft
f) Közhasznú foglalkoztatás önrész				    		    0 Ft
g) Óvodapedagógusok továbbképzésére elkülönített keret		     500.000 Ft
i) Óvodákban évközben jelentkező SNI-re keretösszeg			     610.000 Ft
j) Népház és posta rekonstrukciója pályázathoz kapcs. ingatlan
karbantartás és fenntartás költségeire pénzügyi alap 			18.849.610 Ft
k) Zsinagóga felújítási alap						11.918.739 Ft
l) Intézményi elkülönített keret						  3.439.259 Ft.”

(4)	A Képviselő-testület a céltartalékkal való rendelkezés jogát a Polgármesterre ruházza át, amelynek keretében a (3) bekezdésben nevesített feladatokhoz kapcsolódó előirányzat átcsoportosításáról a feladat megvalósításának időpontjához igazodva, bizonylatok alátámasztása mellett kell gondoskodnia. A cél meghiúsulása esetén az előirányzat új cél szerinti felhasználásáról a Képviselő-testület dönt. 
A hatáskör gyakorlásáról a polgármester a Képviselő-testületet a soron következő költségvetés módosítás keretében tájékoztatja.

12. § (1) 	Az Önkormányzat 2019. évben hitel felvételét nem tervezi. Az Önkormányzat folyószámla hitelkerettel nem rendelkezik.

(2)	Hitel felvételére csak a Képviselő-testület döntése alapján a Magyarország gazdasági stabilitásáról szóló 2011. évi CXCIV. törvény és az Önkormányzati adósságot keletkeztető ügyletekről szóló 353/2011. (XII. 30.) Korm. rendelet előírásai alapján kerülhet sor.

(3)	A Képviselő-testület felhatalmazza a Polgármestert, hogy az átmenetileg szabad pénzeszközökből történő kincstárjegy, államkötvény, államilag garantált egyéb értékpapír vásárlásáról, valamint betétben történő elhelyezéséről átruházott hatáskörben döntsön.

13.§ (1)	A bevételi és kiadási előirányzatok teljesítése során a készpénzes fizetés helyett elsődlegesen a készpénzkímélő fizetési módot kell alkalmazni. A kiadások készpénzben történő teljesítése a Pénzkezelési szabályzatban foglaltak szerint történhet. Készpénzben történő teljesítésre az alábbi esetekben kerülhet sor:
1. közfoglalkoztatottak bére, valamint munkába járáshoz kapcsolódó közlekedési költségtérítése,
1. alkalmazottak munkába járáshoz kapcsolódó közlekedési költségtérítése, egyéb költségtérítése, jubileumi jutalma, szociális juttatásai,
1. alkalmazottak belföldi és külföldi kiküldetéséhez kapcsolódó költségtérítései, napidíjai, illetménybe nem tartozó kiadásai,
1. Külső személyi juttatások, reprezentáció, megbízási díjak kiadásai,
1. az egységes rovatrend K31 Készletbeszerzés, K33 szolgáltatási kiadások, K34 kiküldetések, reklám, propagandakiadások rovatokon elszámolandó kiadások, valamint az ezekhez a kiadásokhoz kapcsolódó előzetesen felszámított általános forgalmi adó rovaton elszámolt kiadások.
1. Az egységes rovatrend K4 Ellátottak pénzbeli juttatásai rovaton elszámolandó kiadások.
1. az egységes rovatrend K6 beruházások rovatain elszámolandó kiadások nettó ötszázezer forintot meg nem haladó kiadásai, valamint az ezekhez a kiadásokhoz kapcsolódó előzetesen felszámított általános forgalmi adó rovaton elszámolt kiadások.
1. az egységes rovatrend K355 egyéb dologi kiadásokon megjelenő kiadások,
1. a fenti kiadásokra az alkalmazottaknak elszámolási kötelezettséggel adott előlegek.

(2)	A költségvetési szerv által a dolgozónak nyújtott munkabér előleg kifizetésekor az érvényes adójogszabályok szerint kell eljárni, és az összesen nyújtott munkabér előleg állmonya nem haladhatja meg a költségvetési szerv egyhavi alapilletmény előirányzatának 20 %-át.

(3) A fenti rendelkezések megvalósítását az Önkormányzat belső ellenőre folyamatosan ellenőrzi.

(4)  Az Önkormányzat, a Balatonfüredi Többcélú Társulás és a Balatonfüredi Közoktatási Intézményfenntartó Társulás (a továbbiakban: társulások) fenntartásában lévő intézmények dolgozói lakásépítésének támogatására munkáltatói lakásépítés és -vásárlás támogatási fizetési számlát vezet, amelynek kölcsönként történő kiosztását a Hivatal vonatkozásában a Jegyző a többi intézmény vonatkozásában az intézményvezetőkből álló bizottság végzi a számlán rendelkezésre álló, a költségvetésben biztosított fedezet erejéig.

14. § (1)	 Balatonfüred Város Önkormányzata és intézményei árubeszerzéseire, építési beruházásaira és szolgáltatás megrendeléseire (együtt beszerzéseire) vonatkozó szabályokat a Képviselő-testület által jóváhagyott Balatonfüred Város Önkormányzat Közbeszerzési Szabályzata tartalmazza. 
(2)	A Képviselő-testület a költségvetésben szereplő felújítások, és beruházások lebonyolításával a Hivatal Városüzemeltetési osztályát bízza meg.

(3) Az önkormányzati támogatási igénnyel járó pályázatok benyújtásához a Képviselő-testület engedélye szükséges. Az önkormányzati pályázatokról és azok önrészének mértékéről a Képviselő-testület dönt.

(4) Az önkormányzati vagyon értékesítésére vonatkozóan az önkormányzat vagyongazdálkodásáról szóló önkormányzati rendelet előírásait kell alkalmazni.

15. § (1)	 Költségvetési maradvány megállapításának, elszámolásának és felhasználásának szabályai:
A költségvetési maradványból a költségvetési szervet nem illeti meg:
a) a végleges feladatelmaradás miatti előirányzat maradvány,
b) meghatározott célra rendelkezésre bocsátott előirányzatok, ha áthúzódó pénzügyi teljesítési kötelezettségük nincs,
c) az az összeg, amelyet a tárgyévben, év közben engedélyezett feladattal összefüggésben a jóváhagyott előirányzatból részben vagy egészben nem használtak fel,
d) gazdálkodási szabályok megsértéséből származó maradvány,
e) a bevételei többletből a 8. § (2) bekezdésében meghatározott rész,
f) a 9.§ (3) bekezdésben meghatározott kötött előirányzatok maradványa,
g) a személyi juttatások közterheinek azon maradványa, amely nem kapcsolódik a személyi juttatás előirányzatának járulékköteles maradványához.

(2)	A Képviselő-testület az állami támogatások, hozzájárulások jogcímenkénti visszafizetési kötelezettségét a költségvetési szervekre áthárítja, úgy hogy az visszavonásra kerül a költségvetési maradványból.

(3)	A Képviselő-testület a költségvetési szervek költségvetési maradványát felülvizsgálja és a zárszámadási rendelettel egy időben hagyja jóvá, és dönt a költségvetési szervek szabadon felhasználható költségvetési maradványáról.
A Képviselő-testület a költségvetési szervet megillető költségvetési maradvány felhasználását korlátozhatja, felhasználását célhoz kötheti, költségvetési maradványát részben vagy egészben elvonhatja.

(4)	Kötelezettségvállalással terhelt költségvetési maradványnak kell tekinteni:
a) azt a maradványt, amelyre a kötelezettségvállalás a tárgyévi előirányzat terhére történt, de a teljesítés a tárgyévben nem valósult meg,
b) a tárgyévben szerződés alapján befolyt bevételt, ha az bizonyítottan a teljesítendő kiadásokra kerül felhasználásra a következő évben.

(5)	A költségvetési maradvány jóváhagyását követően az (1), (2) és (3) bekezdésben meghatározott elvonásokat követően az előirányzat-maradvány személyi juttatásokból származó része a többi kiemelt előirányzatra is fordítható. Az előirányzat-maradvány személyi juttatásokon felüli része személyi juttatásokra nem használható. A költségvetési maradvány terhére nem vállalható olyan tartós kötelezettség, amely költségvetési támogatási többlettel jár akár az idei, akár a következő években.

16.§ (1)	A bevételek növelése érdekében fokozott erőfeszítéseket kell tenni a kintlévőségek behajtására valamennyi költségvetési szervnél.

(2)	Az adóellenőrzési és felderítési munkát hatékonyan kell végezni, az adóhátralékot következetesen be kell szedni és a mulasztókkal a jogszabályban foglaltak szerint kell eljárni.

(3)	A Képviselő-testület az Önkormányzat belső ellenőre útján valamennyi költségvetési szervnél folyamatosan vizsgálhatja a kiemelt előirányzatok teljesítését.

17.§ (1)	 A Képviselő-testület a társadalmi szervezetek, egyesületek, sportegyesületek, klubok, alapítványok, egyházi közösségek, egyéb szervezetek. részére pénzbeli támogatást nyújt működési célra a Rendelet 5/b., fejlesztési célra a 7. mellékletében meghatározott célok szerint.

(2)	Az egyéb működési célú támogatásokra a költségvetésben biztosított előirányzatból 400.000 Ft erejéig a polgármester rendelkezik. A polgármester által egy-egy támogatottnak nyújtható összeg maximum 150.000 Ft. Az ennél nagyobb összegű támogatás odaítélése - a benyújtott igények alapján - a Képviselő-testület jogköre.

(3)	A Képviselő-testület a költségvetési évre a képviselők éves keretét képviselőnként 100.000 Ft-ban, az alpolgármesteri keretet 200.000 Ft-ban állapítja meg.
Az alpolgármesteri és képviselői keretből támogathatók:
a) Az Önkormányzat és a társulások által fenntartott intézmények, önkormányzati gazdasági társaságok rendezvényei, szakmai programjai.
b) Az önkormányzati (társulási) intézményekben, önkormányzati gazdasági társaságokban működő művészeti és egyéb csoportok.
c) Az önkormányzati (társulási) intézményekben, önkormányzati gazdasági társaságokban végrehajtott karbantartások, eszköz, szakmai anyag beszerzések.
d) Városi közösségi napok rendezvényei, egyéb rendezvények.
e) A város közterületeinek, parkjainak, játszótereinek karbantartása, felújítása, a város karácsonyi díszkivilágítása. E feladatokat a Városüzemeltetési osztály végzi el és hajtja végre.
f) Támogatás nyújtása más szervezetek részére Képviselő-testületi döntéssel.
A képviselői keretből természetes személyek nem támogathatók.

(4)	A képviselői keret felhasználására vonatkozó javaslatot, ha a döntés nem tartozik a Képviselő-testület hatáskörébe a Polgármester hagyja jóvá és intézkedik a végrehajtásáról.

(5) A képviselői keret felhasználásával kapcsolatos előirányzat átcsoportosítást a soron következő költségvetési rendelet módosításakor a rendeletben át kell vezetni.

18.§ (1)	 A működésre átadott pénzeszközök között tervezett sporttámogatási keretösszeg nyújt fedezetet a sportegyesületeknek nyújtott támogatásokra, a működési kiadások között tervezett összeg a városi sportfeladatokra. 
A Képviselő-testület a Humán Erőforrás Bizottságot felhatalmazza, hogy a sporttámogatási keretösszeg felosztására vonatkozóan javaslatot tegyen. A pályázati alap felosztását a bizottság javaslata alapján a Képviselő-testület hagyja jóvá.

1. A működésre átadott pénzeszközök között tervezett pályázati alap nyújt fedezetet a civil szervezetek támogatására. A Képviselő-testület a Humán Erőforrás Bizottságot felhatalmazza, hogy a pályázati alap felosztására vonatkozóan pályázatot írjon ki, és javaslatot tegyen a felosztására. A pályázati alap felosztását a bizottság javaslata alapján a Képviselő-testület hagyja jóvá.

(3)	A működésre átadott pénzeszközök között tervezett további két pályázati alap nyújt fedezetet a művészeti csoportok nemzetközi kapcsolattartásának és formaruha pótlásának támogatására. A Képviselő-testület a Humán Erőforrás Bizottságot felhatalmazza, hogy a pályázati alapok felosztására vonatkozóan pályázatot írjon ki, és javaslatot tegyen a felosztására. A pályázati alap felosztását a bizottság javaslata alapján a Képviselő-testület hagyja jóvá.

(4)	A fejlesztésre átadott pénzeszközök között tervezett orvosi pályázati alap nyújt fedezetet az egészségügyi vállalkozások, intézmények eszközbeszerzéseihez nyújtott támogatásokra.
A Képviselő-testület a Pénzügyi és Gazdasági Bizottságot felhatalmazza, hogy a pályázati alap felosztására vonatkozóan pályázatot írjon ki, és javaslatot tegyen a felosztására. A pályázati alap felosztását a bizottság javaslata alapján a Képviselő-testület hagyja jóvá.

(5)	A Képviselő-testület felhatalmazza a Polgármestert, hogy egyedi kérelmek alapján az önkormányzati feladatokra tervezett előirányzatok terhére legfeljebb 500.000 Ft összeg erejéig döntsön támogatás odaítéléséről.

19.§ (1) A Képviselő-testület felhatalmazza a Polgármestert, hogy az 5/b. és a 7. mellékletben meghatározott egyedi támogatásokról és a pályáztatás során elnyert támogatásokról a támogatási szerződést megkösse.

1. Az odaítélt támogatás folyósítását a Városi Kincstár felfüggeszti, amennyiben a támogatottnak esedékessé vált és meg nem fizetett köztartozása van, és ennek rendezését nem igazolja, valamint amíg az előző évben részére folyósított támogatás felhasználásáról nem számolt el.

1. Amennyiben a támogatott a támogatást vagy annak egy részét jogtalanul vette igénybe, azt nem a pályázatban megjelölt programra, feladatra használta fel, vagy a támogatás igényléséhez valótlan adatokat szolgáltatott, a támogatást az Önkormányzat költségvetési számlájára köteles visszafizetni.

1. A támogatott jogosult részben, vagy egészben lemondani a támogatásról, amennyiben az általa vállalt feladat objektív okból nem vagy csak részben valósítható meg.

1. A támogatott szervezet a támogatásról a szerződésben foglalt határidőre köteles hitelesített bizonylatokkal elszámolni. Az elszámolással egyidejűleg a támogatottnak tájékoztatást kell adni a támogatott cél megvalósításáról. A támogatott szervezet egy alkalommal legfeljebb hat hónappal kérheti a támogatás felhasználásának, valamint az elszámolási határidőnek a meghosszabbítását. Nem kell a támogatási szerződést módosítani, ha a felhasználási, elszámolási határidő a támogatási szerződésben meghatározott határidőhöz képest előreláthatóan a három hónapos késedelmet nem haladja meg. Fejlesztési célú támogatás esetén indokolt esetben a Polgármester jogosult a támogatás felhasználásának, valamint az elszámolási határidőnek a további meghosszabbítására.

1. A támogatásról szóló elszámolást szakmai szempontból az illetékes szakosztály, pénzügyi szempontból a Városi Kincstár felülvizsgálja. Indokolt esetben a Jegyző helyszíni ellenőrzés keretében vizsgáltatja meg a belső ellenőrrel a támogatott cél megvalósulását, a támogatás felhasználásának jogszerűségét és szabályszerűségét.

1. A Balatonfüred Sportjáért Közhasznú Alapítvány, a Balatonfüred Kézilabda Sportjáért Közhasznú Alapítvány és a Balatonfüredi Utánpótlás Sport Club részére TAO támogatások önrészeként megítélt támogatásból az Önkormányzat megelőlegezi a TAO támogatás lehívásáig szükséges összegeket.

(8)	Alapítvány részére támogatás nyújtása és alapítványtól forrás átvétele a Képviselő-testület át nem ruházható hatásköre.

(9)	Államháztartáson kívüli forrás elfogadásáról az Önkormányzat vonatkozásában– alapítványi forrás kivételével - a Polgármester dönt.
Államháztartáson kívüli forrás elfogadásáról az önkormányzati költségvetési szervek vonatkozásában– alapítványi forrás kivételével – az intézményvezető dönt.

(10)	A támogatás átvételéről a támogatóval támogatási szerződést kell kötni, amelynek tartalmazni kell a támogatás célját, az átadás időpontját, az elszámolás módját.

(11)	Az államháztartáson kívüli forrás átvételéről kötendő támogatási szerződés előtt vizsgálni kell az átvétellel kapcsolatban felmerülő kiadásokat és a pénzeszköz átvétel következményeit.

(12)	A Polgármester a költségvetés végrehajtásáról szóló beszámolóban tájékoztatja a Képviselő-testületet az előző évben államháztartáson kívülről átvett pénzeszközök teljesüléséről.

20.§ Az Önkormányzati biztos kirendelésére az Áht. 71. §.-ban és az Ávr 116-118. §-ban foglaltak az irányadók.

21.§ (1)A költségvetés végrehajtásáért a polgármester felel.

(2)	A költségvetési rendelet elfogadásáig a polgármester által, a hatályos jogszabályok szerint az Önkormányzat költségvetését megillető beszedett bevételeket és az előző évi kiadási előirányzatok arányos mértékéig teljesített kiadásokat a költségvetési rendelet előirányzatai tartalmazzák.

(3)	 A polgármester az államháztartásról szóló törvény előírásai, továbbá a Képviselő-testület kérése szerinti időpontokban az Önkormányzat gazdálkodásáról köteles beszámolni a Képviselő-testületnek.

22. § A közalapítványok működését folyamatosan fenntartja függetlenül az államháztartáson kívüli bevételek alakulásától.

23.§ A rendelet a kihirdetés napját követő napon lép hatályba, rendelkezései a 2019. évről szóló zárszámadási rendelet elfogadásáig hatályosak.



Dr. Bóka István		Dr. Tárnoki Richárd
polgármester		címzetes főjegyző




A rendelet egységes szerkezetbe foglalva:
2019. július 3.						Dr. Tárnoki Richárd 
							címzetes főjegyző
